Logo

Description automatically generated

**ДАРХОСТ БАРОИ ИЗҲОРИ ҲАВАСМАНДӢ**

**Рақам: MDRD-EOI-03-24**

**Санаи судур:** 25 апрели соли 2024

**Муҳлати пешниҳод:** 30 августи соли 2024

**Санаи баррасӣ:** Баррасии изҳори ҳавасмандӣ дар моҳи майи соли 2024 баргузор мегардад

**Давраи иҷро:** Тақрибан 12-24 моҳ

**Пешгуфтор**

Агентии Иёлоти Муттаҳидаи Амрико оид ба рушди байналмилалӣ (USAID) ба наздикӣ лоиҳаи панҷсолаи “Рушди деҳот тавассути муносибатҳои бозоргонӣ (MDRD) ”-ро ба ACDI/VOCA тақдим кард. Лоиҳаи MDRD ба рушди бахши кишоварзии Тоҷикистон тавассути татбиқи равиши мусоидаткунанда ва фарогири низомҳои бозор, ки дастрасии фарогирро ба имкониятҳои иқтисодӣ дар ҷамоатҳои деҳот бо таваҷҷуҳ ба бахшҳои сабзавот, меваҷот ва маҳсулоти ширӣ дар Тоҷикистон фароҳам меорад, вусъат мебахшад. Лоиҳа афзалиятро ба инҳо хоҳад дод: i) корхонаҳо (фаъолиятҳои соҳибкори)-е, ки соҳибмулкӣ, идоракунӣ ва истифодабарии онҳо ба занону ҷавонон тааллуқ доранд, ҳамчунин фаъолиятҳои соҳибкори (корхонаҳое)-е ки барои занону ҷавонон имкониятҳо фароҳам месозанд ва ii) таҷрибаҳо, технологияҳо ва сармоягузориҳои оқилонаи иқлимӣ.

Лоиҳаи MDRD се вазифаи асосӣ дорад.

Вазифаи 1: Афзоиши сармоягузорӣ дар бахши кишоварзӣ

Вазифаи 2: Беҳтар намудани маҳсулнокии занҷираи арзиш

Вазифаи 3: Дастрасии бештар ба бозорҳои сердаромад

Дар охири барнома бахши кишоварзии Тоҷикистон рақобатпазиртар ва устувортар мегардад, ки дар натиҷа деҳқонони пароканда дар ҳамкории зич ва мутақобилан судманд бо корхонаҳои кишоварзии хусусӣ даромаднокии хоҷагиҳои худро афзоиш дода, ба хизматрасониҳое, ки ба робитаҳои расмӣ бо бозорҳои минтақавӣ ва байналмилалӣ мусоидат мекунанд, дастрасӣ пайдо хоҳанд кард. Фаъолиятҳои мазкур боиси афзоиши сармоягузорӣ дар низоми кишоварзӣ мегарданд, аз ҷумла сармоягузорӣ дар бахши хусусӣ дар ҳаҷми на кам аз 15 миллион доллар ва тақвиятёбии 500 корхонаи хурду миёна, ки ба ҳисоби миёна ба бартарафсозии 1200 тонна гази карбон тавассути таҷрибаҳои оқилонаи иқлимӣ оварда мерасонад.

Фаъолиятҳои пешниҳодшуда бояд бо занҷираҳои арзиши лоиҳа алоқаманд бошанд, аз ҷумла:

- Сабзавот: помидор, пиёз;

- Меваҷот: зардолу, гелос, ангур;

- Буттамева ва чормағзиҳо

- Маҳсулоти ширӣ (коркард ва истеҳсоли хӯроки чорво)

**ФАСЛИ 1: ТАВСИФИ МУХТАСАРИ MDRD**

1. ПЕШГУФТОР ВА ТАМАРКУЗИ ҶУҒРОФИ

MDRD соҳибкоронеро, ки ба хизматрасонии механиконии соҳаи кишоварзӣ дар Тоҷикистон машғул буда, моделҳои тиҷоратиро бо роҳҳалҳои пешқадами технологӣ ҷиҳати баланд бардоштани самаранокии занҷираи таъминот дар бахши кишоварзии Тоҷикистон (истеҳсоли маҳсулоти кишоварзӣ) пешниҳод мекунанд, ба ҳамкорӣ даъват менамояд. Модели тиҷоратӣ метавонад маҳсулот ё хизматрасониҳое бошанд, ки афзоиши ҳосилнокӣ, самаранокӣ ва даромаднокии занҷираи таъминоти кишоварзиро таъмин мекунанд. Роҳҳалҳои пешқадами технологӣ метавонанд техникаи кишоварзӣ (барои коркарди замин ва ҷамъоварии ҳосил), бесарнишинҳо (дронҳо), обёрӣ, аксҳои моҳвораӣ/сенсорҳо ва ғайраро дар бар гиранд.

Соҳибкорони ҳавасманд бояд маълумот умумӣ оиди ширкати худ, модели тиҷоратии пешниҳодшударо бо нишон додани фоидаву арзиши он барои муштариён, таҳлили муштариён ва бозорӣ, захираҳои мавҷуда (инсонӣ, молиявӣ, дороиҳо) ва сармоягузории заруриро пешниҳод кунанд.

**ФАСЛИ 2. МАЪЛУМОТ ДАР БОРАИ ГРАНТ**

1. НАВЪ ВА АРЗИШИ ГРАНТҲО

MDRD механизми пешниҳоди грантро дар шакли ғайринақдӣ, бо маблағи собит/тағйирнаёбанда ё гранти стандартиро барои татбиқи лоиҳаҳо ҳамчун дастгирии молиявӣ ё техникӣ пешниҳод менамояд. Механизми пешниҳоди грант аз иқтидори ташкилот/ширкати дархосткунанда вобаста хоҳад буд.

1. ДАВРАИ ИҶРОИШ

Давраи иҷроиш 12 -24 моҳ буда, қабули дархостҳо то моҳи августи соли 2024 кушод аст ва баҳодиҳии лоиҳаҳо ҳар моҳ як маротиба амали карда мешавад ва дар назар аст, ки аз моҳи майи соли 2024 оғоз шавад, аммо он аз розигии донор вобаста аст.

1. ТАЛАБОТИ ТАҚСИМИ ХАОҶОТ (ҲИССАГУЗОРИИ МУШТАРАК)

Маблағи ниҳоии буҷет ва андозаи маблағи ҳиссагузорӣ пас аз анҷоми раванди тарҳрезии муштарак баррасӣ ва муайян карда мешавад. Довталабон бояд қобилияти худро барои ҳиссагузорӣ дар ҳаҷми тақрибан/то 50%-и буҷети лоиҳаи пешниҳодшуда нишон дода тавонанд. Довталабоне, ки дараҷаи баландтари саҳмгузориро пешниҳод менамоянд, ҳангоми арзёбӣ дар марҳилаи дуюм нисбатан бо таваҷҷуҳ баррасиӣ хоҳанд гашт. Саҳмҳои довталаб метавонанд дар шакли хизмати коршинос, ҷой, таҷҳизот, лавозимот ва дигар амволи харҷшаванда, инчунин арзиши молҳо ва хизматрасониҳое, ки бевосита ба натиҷаҳои грант фоида меоваранд ва махсусан муайян карда мешавад, ифода ёбанд. Ҷалби саҳми гирандагон барои ҳалли ниёзҳои муайяншуда хеле зиёд тавсия дода мешавад.

Моделҳои тиҷории интихобшуда дастгирии техникӣ ва молиявӣ хоҳанд гирифт. Қисми техникӣ метавонад такмили минбаъдаи моделҳои бизнесро дар бар гирад. Масалан, оид ба обёрӣ, MDRD метавонад дар ташаккули робитаҳоро бо ширкатҳои байналмилалӣ оид ба ҷорӣ намудани системаҳои ирригатсионӣ ва ғайра мусоидат намояд. Аз ҳаҷми умумии сармоягузории зарурӣ, MDRD 50% хароҷотро вобаста ба идеяи модели бизнес, технологияе, ки он барои баланд бардоштани самаранокии занҷираи таъминот ва арзиши муштариён/фермерҳо пешниҳод мекунад, маблағгузорӣ мекунад.

1. МАҲДУДИЯТҲОИ МАБЛАҒГУЗОРӢ

Маҳдудиятҳои зерин барои грантҳои дар доираи ин ИҲ пешниҳодгардида татбиқ мешаванд.

* Сарфи маблағи грант барои ҷуброни хароҷоти қабл аз грант бамиёномада иҷозат дода намешавад. Яъне, танҳо хароҷоти иҷозатдодашуда, ки дар давоми муҳлати муайянгардидаи шартномаи грантӣ ба миён меоянд, аз ҷониби Грант пардохт мешаванд.

**ФАСЛИ 3. МАЪЛУМОТ ОИД БА ҲУҚУҚИ ИШТИРОК**

1. Довталабони дорои ҳуқуқи иштирок

Корхонаҳои хурду миёна, ки дар Тоҷикистон ба хизматрасонии механиконии соҳаи кишоварзӣ машғуланд, махсусан бо фаъолиятҳои тиҷоратӣ, ширкатҳо/корхонаҳои воситаҳои истеҳсолоти кишоварзӣ.

Ҳама ташкилотҳое, ки қаблан маблағгузории USAID-ро дарёфт накардаанд, барои пешниҳоди дархост махсусан ташвиқ карда мешаванд. Барои пайдо намудани ҳуқуқи иштирок ҷиҳати ба даст овардани грант, довталабон бояд;

* Барои ташкилотҳо ва корхонаҳои миёна:
* Дар қайди қонунӣ қарор дошта бошанд.
* Бо тамоми мақомотҳои шаҳрвандӣ ва фискалӣ муносибати хуб дошта бошанд.
* Ҳисоботи молиявӣ дошта бошанд ва пешбурди баҳисобгирии муфассали ҳама хароҷотҳоро анҷом диҳанд.
* Дар Рӯйхати шахсони масдудшуда (маҳрумшуда)-и SAM, UN 1267 ё OFAC хулосаи манфӣ надошта бошанд.
* Барои имзои кафолатҳо ва шаҳодатномаҳои дахлдор қабл аз гирифтани грант омода бошанд;
* Тавонанд, ки захираҳои худро барои ноил шудан ба ҳадафҳои лоиҳа истифода баранд.

Хароҷоти номақбул (нораво)

* Чорабиниҳое, ки барои ноил шудан ба ҳадафҳои грантӣ, ки аз ҷониби MDRD муайян шудаанд, нолозим ҳисобида мешаванд, аз ҷумла ҳама гуна хароҷоти идоравӣ ё маъмурие, ки бевосита бо татбиқи лоиҳа алоқаманд нестанд.
* Уҳдадориҳои қаблӣ ва/ё қарзҳои нобоб, ҷаримаҳо ва ё муҷозотҳо.
* Ташкили хайрияҳо ё фондҳои гардишӣ.
* Чорабиниҳое, ки фаъолияти дигар барномаҳои аз ҷониби Ҳукумати ИМА дастгиришавандаро такрор мекунанд, ё ин ки аз ҷониби ташкилотҳои дигар дар ноҳияҳои мақсадноки MDRD гузаронида мешаванд.

**ФАСЛИ 4. МАЪЛУМОТ ОИДИ ПЕШНИҲОДИ ДАРХОСТ**

1. ДАСТУРАМАЛ

Довталабоне, ки ҳуқуқи иштирок карданро доранд, бояд варақаи изҳори ҳавасмандиро тибқи шакли дар замимаи А овардашуда ва портфолиои ташкилотро бо тавсифи иқтидор ва тахассусмандии он пешниҳод намоянд.

Варақаи изҳори ҳавасмандӣ бояд омодагии ширкатро барои саҳм гузоштани вақти худ ҳамчун ҳиссагоузории муштарак дар татбиқи лоиҳа тасдиқ кунад.

1. САНА ВА ВАҚТИ ПЕШНИҲОДИ ДАРХОСТ

Изҳори ҳавасмандӣ (ИҲ) мутобиқи дастури дар саҳифаи аввали ИҲ-ии мазкур дарҷгардида муҳокима гардида, дархостҳои пас аз санаи анҷомёбӣ пешниҳодгардида қабул карда намешаванд.

1. МАРКАЗИ ТАМОС БАРОИ ПЕШНИҲОДИ ДАРХОСТҲО

Саволҳо ва мактуби ҳавасмандӣ бояд ба таври электронӣ бо забонҳои тоҷикӣ, англисӣ ё русӣ дар муҳлатҳои дар саҳифаи аввали дархост нишондодашуда пешниҳод карда шаванд. Онҳо бояд ба суроғаи электронии [mdrdgrants@acdivoca-tj.org](mailto:mdrdgrants@acdivoca-tj.org) бо қайди мавзӯъ MDRD-EOI-01-24 равона карда шаванд.

**ФАСЛИ 5. МАЪЛУМОТ ОИДИ БАРРАСӢ**

1. ИНТИХОБИ ИБТИДОӢ

Пас аз гирифтани Изҳори ҳавасмандӣ, менеҷери шарикии фонди бозори MDRD қабл аз оғози баррасии техникӣ дар қадами аввал ҳар як дархостро дида мебарояд, то боварӣ ҳосил кунад, ки он ба талаботи ҳадди аққал мувофиқат мекунад. Талаботи интихоби ибтидоӣ аз инҳо иборат аст:

* Довталаб изҳори ҳавасмандиро бо истифода аз намунаи пешниҳодгардида пешкаш намудааст.
* Довталаб дар бораи портфолиои ташкилот, тавре ки дар варақаи дархост талаб карда шудааст, маълумот пешниҳод намудааст.
* Довталаб ба меъёрҳои мутобиқати (ҳуқуқи иштирок) дар фасли 3 номбаршуда мувофиқат мекунад; ва
* Дар рӯйхати SAM, OFAC ё UN 1267 довталаб бо натиҷаи манфӣ дарёфт нагардидааст.

1. МЕЪЁРҲОИ АРЗЁБӢ

Ҳама изҳороти ҳавасмандӣ, ки аз интихоби ибтидоӣ мегузаранд, аз ҷониби Комиссияи арзёбии MDRD дар асоси меъёрҳои зерини арзёбӣ баррасӣ мегарданд:

1. Иқтидори техникӣ, идоракунӣ ва амалиётӣ: Иқтидори идоракунӣ, тахассусмандии кормандон, дигар қобилиятҳое, ки барои тиҷорати муваффақ заруранд. Иқтидори ниҳод (субъект) барои идоракунии лоиҳаҳои аз ҷониби донорҳо маблағгузоришаванда ва иҷроиши шарту ӯҳдадориҳои грантӣ. 30 хол

2. Иқтидори тиҷоратӣ, доираи фарогирии хизматрасонӣ: гардиши фурӯш, рӯйхати ноҳияҳо, шумораи мағозаҳо, номгўи маҳсулот, аз ҷумла манбаи он. Дар хусуси хизматрасониҳо оид ба механиккунонии соҳаи кишоварзӣ, ки бо дастгирии MDRD расонида шудаанд ва ё дар нақша аст, ки раоснида шаванд, бояд маълумоти муфассал пешниҳод гардонида шавад. 40 хол

3. Ҳиссгузорӣ: омодагии гирандагон барои саҳмгузории маблағҳои худ дар шакли ғайринақдӣ ё дигар манбаҳои маблағҳои пулӣ (ҳиссагузорӣ), қобилияти довталаб барои ҷалби маблағҳои дигар дар самти ворид намудани тағйирот, инчунин табдилдиҳӣ ё зиёдгардонӣ, ки тавассути сармоягузорӣ ба система ба даст оварда мешаванд. 20 хол

4. Дастгирии қаблӣ: Дастгирии қаблии довталабон аз дигар сарчашмаҳо дар се соли охир метавонанд арзёбӣ гардад. Тамаркузи соҳаи техникӣ, ҳаҷми дастгирӣ ва манбаи донор ба инобат гирфита мешаванд. 10 хол

**ФАСЛИ 6. РАВАНДИ ПЕШНИҲОДИ ДАРХОСТ ВА МАЪЛУМОТ ОИД БА ГРАНТ**

1. РАВАНДИ ПЕШНИҲОДИ ДАРХОСТ

Тавре ки дар боло тавсиф шудааст, ИҲ-и мазкур ду марҳиларо барои интихоби Грантгирандагони ниҳоӣ пайгирӣ мекунад:

a) Довталабон бояд аввал изҳори ҳавасмандиро пешниҳод кунанд. MDRD бар асоси меъёрҳои дар Фасли 5 пешбинишуда баррасии ибтидоӣ мегузаронад. Ташкилотҳои дорои ИҲ-и комёб, ки мувофиқатиро бо ҳадафҳои лоиҳа нишон медиҳанд ва талаботи ҳадди ақалро қонеъ мегардонанд, ба ҷаласаи тарҳрезии муштарак ва раванди санҷиши маҷмӯӣ даъват карда мешаванд ва баъдан созишномаи грантиро ба имзо мерасонанд. .MDRD тарҳрезии муштаракро роҳандозӣ намуда, дар он даста тафсилоти бештарро дар бораи таҳияи тавсифи пурра пешниҳод месозад.

b) Дар раванди тарҳрезии муштарак MDRD ва довталабони интихобшуда дар таҳияи стратегияи тиҷорат оид ба пешбурд ва фурӯши маҳсулоти худ кор хоҳанд кард. Он метавонад якчанд вохӯриҳоро бо шарикон, аз ҷумла вохӯриҳо бо шахсони сеюм ҳамчун фаъолони занҷираи арзиш, намояндагони бонкҳо ва дигар соҳибкорон, барои муайян намудан ва арзёбии маҳдудиятҳои мавҷуда, таҳияи қарорҳои пешниҳодшуда, ки ба таҳияи стратегияи боэътимод мусоидат мекунанд, дар бар гирад. Дар асоси натиҷаи раванди тарҳрезии муштарак MDRD механизми грантро муайян хоҳад кард, ки метавонад ҷалби шахсони сеюмро, ки барои иштирок дар лоиҳа ва саҳмгузории техникӣ ё молиявӣ ҳавасманданд, дар бар гирад.

c) Ба довталабоне, ки ба марҳилаи навбатӣ даъват шудаанд, нақшаи муфассали татбиқ ва варақаҳои (шаклҳои) буҷет пешниҳод карда мешаванд. Дар ҳоле, ки MDRD довталабонро дар раванди ин лоиҳа роҳнамоӣ хоҳад кард, интизор меравад, ки довталаб дар раванди тарҳрезии муштарак фаъолона саҳм гузошта, таҳияи тавсифи пурраи лоиҳаро роҳбарӣ хоҳад кард.

d) Комиссияи арзёбии MDRD дар асоси меъёрҳои дар Фасли 5.3 пешбинишуда пас аз анҷоми раванди тарҳрезии муштарак қарори ниҳоӣ қабул мекунад ва дар давоми як моҳ довталабонро дар ин хусус хабардор месозад.

e) Бо мақсади додани меълумоти бештар дар бораи ин дархост ва ба саволҳои довталабони эҳтимолӣ ҷавоб додан MDRD ҷаласаҳои иттилоотии офлайн ва онлайн ташкил мекунад. Ҷаласаҳои иттилоотии дар санаҳои 20 май, 17 июн ва 17 июл ва 19 августи соли 2024 соати 16-00 ба вақти Душанбе дар идораи MDRD воқеъ дар бинои Рӯдакӣ Плаза, ошёнаи 7, ш Душанбе мегузарад. Довталабоне, ки хоҳиши иштироки онлайнро доранд, метавонанд бо истифода аз ин пайванд ба [ZOOM](https://us06web.zoom.us/j/89238130496?pwd=Um6AbM60Vnpp7ZAPn5VyawEEEIN9E6.1) дар ин вохӯриҳо ширкат кунанд.

1. ТАЛАБОТИ АСОСИИ АРЗЁБИИ ХАВФ/ҚАБЛ АЗ ПЕШНИҲОДИ ГРАНТ

Огоҳӣ дар бораи пешниҳоди бомуваффақи изҳори ҳавасмандӣ ё даъват барои пешниҳоди дархости пурра ҳамчун огоҳинома дар бораи дарёфти грант аз ҷониби довталаб маҳсуб намеёбад. MDRD таҳлили ҳамаҷонибаи хароҷоти буҷети пешниҳодшударо ҷиҳати ҳосил намудани боварӣ дар мавриди он, ки ҳамаи хароҷот мувофиқи принсипҳои хароҷоти USAID асоснок, имконпазир ва ҷдошаванда мебошанд, анҷом медиҳад. MDRD инчунин дар доираи раванди санҷиши зарурӣ арзёбии пешакии хавфҳоро анҷом медиҳад ва аз довталабон хоҳиш карда мешавад, ки ҳуҷҷатҳои иловагиро пешниҳод намоянд, аз ҷумла нусхаи имзошудаи Шаҳодатнома дар бораи мубориза бо маблағгузории терроризм.

1. ИДОРАКУНИИ ГРАНТ

Идоракунии грант мувофиқи қоидаҳои татбиқшавандаи дар созишномаи грантӣ пешбинишуда ва бо истинод ба зербанди мазкур амалӣ карда мешавад:

* Барои ташкилотҳои ғайри ИМА, 2 CFR 200, ADS 303mab, Муқаррароти стандартӣ барои ташкилотҳои ғайридавлатии ғайри ИМА татбиқ хоҳанд гашт.

1. ТАЛАБОТИ ҲИСОБОТДИҲӢ

Ҳамчун шарти пешниҳоди грант, аз ҳамаи грантгирандагон талаб карда мешавад, ки ҳисоботро дар бораи рафти иҷроиши барнома пешниҳод кунанд ва дар бораи саҳми ҷалбнамудаи худ ба лоиҳа ҳисобот диҳанд. Довталабон бояд дарк созанд ва эътироф намоянд, ки пас аз анҷоми давраи маблағгузорӣ онҳо ба кормандони MDRD ва USAID барои ворид шудан ба мавзеи лоиҳа барои боздидҳои мониторингӣ иҷозат медиҳанд ва барои арзёбии натиҷаҳои барнома маълумот пешниҳод менамоянд. Миқдор ва намуди ҳисоботҳо аз омилҳои гуногун вобаста хоҳанд буд, аммо қабл аз пешниҳоди грант бо ташкилот муҳокима карда мешаванд.

**ЗАМИМАИ А - ВАРАҚАИ ИЗҲОРИ ҲАВАСМАНДӢ**

1. Маълумот оиди фаолияти ширкат (дар бораи тавсифи муфассали хидматҳое, ки шумо пешкаш кардаед, махсусан хизматрасонии марбут ба механизасикунинӣ дар соҳаи кишоварзӣ ва тафсилоти дороиҳои шумо (фонди кадрӣ, молия ва ғ.)
2. Лутфан тавсифот диҳад ки кадом мушкилиро ширкати шумо ҳал хоҳад кард, тавсиф кунед
3. Тавсифи роҳи ҳалли пешниҳодшударо шарҳ диҳед (маҳсулот/хизматрасонӣ) барои мушкилоти муайяншуда, манфиатҳое, ки ширкати шумо ва технологияҳои кишоварзии пешниҳодкардаи шумо ба мизоҷон/фермерҳо мерасонад.
4. Таҳлили бозор (талабот, мизоҷон, рақибон)
5. Ҳаҷми сармоягузорӣ барои модели тиҷорат аз ҷониби ширкати шуморо нависед.